Vroue verkrag glo man, steel spermArgieffoto Konst. Mncedi Mbombo, polisiewoordvoerder, het aan Maroela Media gesê die man het langs ŉ pad in Kwazakhele in die Oos-Kaap gestaan toe ŉ swart BMW met drie vroue langs hom gestop het. Hulle het aanwysings na ŉ nabygeleë informele nedersetting gevra. Terwyl die man aanwysings aan die bestuurder gegee het, het een van die vroue ŉ vuurwapen op hom gerig en hom in die motor in gedwing. Volgens Mbombo het die vroue die man gedwing om ŉ onbekende vloeistof te drink voordat hulle hom om die beurt langs die pad verkrag het. Hulle het die man se semen in ŉ sakkie in ŉ koelboks gesit en gevlug. ŉ Saak van verkragting is aanhangig gemaak, het Mbombo gesê.